สโนว์ไวต์ (ภาพยนตร์ พ.ศ. 2567)

สโนว์ไวต์ () เป็นภาพยนตร์มิวสิคัลแฟนตาซีสัญชาติอเมริกันที่มีกำหนดฉายในอนาคต กำกับโดยมาร์ก เวบบ์ จากบทภาพยนตร์โดยเกรตา เกอร์วิก และเอริน เครสซิดา วิลสัน ร่วมอำนวยการสร้างโดยวอลต์ดิสนีย์พิกเชอส์ และมาร์กแพลตต์โปรดักชันส์ โดยเป็นภาพยนตร์ฉบับคนแสดงที่สร้างจากภาพยนตร์แอนิเมชันเรื่องสโนว์ไวท์กับคนแคระทั้งเจ็ด ของวอลต์ ดิสนีย์ ในปี พ.ศ. 2480 ซึ่งมีพื้นฐานมาจากเทพนิยายปี พ.ศ. 2355 ที่มีชื่อเดียวกันโดยพี่น้องตระกูลกริมม์ ภาพยนตร์เรื่องนี้นำแสดงโดยราเชล เซกเลอร์ รับบทเป็นตัวละครหลักตามชื่อเรื่อง และกัล กาด็อต รับบทเป็นราชินีผู้ชั่วร้าย

แผนการสร้าง สโนว์ไวท์กับคนแคระทั้งเจ็ด ฉบับคนแสดงของปี พ.ศ. 2480 ได้รับการยืนยันในเดือนตุลาคม พ.ศ. 2559 โดยวิลสันประกาศเป็นผู้เขียนบท เวบบ์ได้เจรจาเพื่อกำกับภาพยนตร์เรื่องนี้ในเดือนพฤษภาคม พ.ศ. 2562 และได้รับการประกาศเป็นผู้กำกับในเดือนกันยายน พ.ศ. 2562 การถ่ายทำส่วนใหญ่จัดขึ้นที่ไพน์วูดสตูดิโอ ประเทศอังกฤษ ตั้งแต่เดือนมีนาคมถึงกรกฎาคม พ.ศ. 2565 ภาพยนตร์เรื่องนี้ก่อให้เกิดข้อขัดแย้งในระหว่างการทำการตลาด พร้อมคำวิจารณ์เกี่ยวกับการเปลี่ยนแปลงเรื่องราวและการคัดเลือกนักแสดงแบบตาบอดสี รวมถึงนักแสดงที่ไม่ใช่คนแคระที่เล่นเป็นตัวละครคนแคระแต่เดิม

สโนว์ไวต์มีกำหนดเข้าฉายในสหรัฐวันที่ 22 มีนาคม พ.ศ. 2567

นักแสดง 
 ราเชล เซกเลอร์ รับบทเป็น สโนว์ไวต์
 กัล กาด็อต รับบทเป็น ราชินีผู้ชั่วร้าย
 อันซู กาเบีย รับบทเป็น นายพราน
 มาร์ติน เคล็บบา รับบทเป็น กรัมพี
 แอนดรูว์ เบอร์แนป รับบทเป็น โจนาธาน (ตัวละครใหม่สำหรับภาพยนตร์เรื่องนี้)
 โคลิน ไมเคิล คาร์ไมเคิล

การเผยแพร่ 
ในระหว่างการนำเสนอในงานดี23 เอ็กซ์โป พ.ศ. 2565 ได้มีการประกาศว่าสโนว์ไวต์จะเข้าฉายในปี พ.ศ. 2567 โดยในวันที่ 15 กันยายน พ.ศ. 2565 ภาพยนตร์เรื่องนี้ได้รับการประกาศให้มีกำหนดฉายในวันที่ 22 มีนาคม พ.ศ. 2567

อ้างอิง

แหล่งข้อมูลอื่น 

 

ภาพยนตร์ที่มีกำหนดออกฉายในอนาคต
ภาพยนตร์ที่ออกฉายในปี พ.ศ. 2567
ภาพยนตร์ที่มีฉากในประเทศสมมุติ
ภาพยนตร์ที่มีฉากในประเทศเยอรมนี
ภาพยนตร์โดยวอลท์ดิสนีย์ พิคเจอร์ส